Lav et referat af nedenstående tekst:

Tekst:
31-årige Michelle Frederiksen fra Aalborg fik noget af et chok, da hun vågnede i en hospitalsseng i november sidste år. Natten forinden var hun blevet fundet bevidstløs i Jomfru Ane Gade. Hun var blevet drugged. Nogle havde smuglet stoffer i hendes drink. Men hun er langt fra det eneste unge menneske med stoffer i kroppen. For mængden af stoffer i det aalborgensiske natteliv vokser. Og der tegner sig et billede af, at det er et bestemt stof, de unge har i blodet. -	Det er især de hurtige stoffer, som kokain, der er populær i festmiljøet, fortæller forsker i rusmiddel ved Aarhus Universitet, Mads Uffe Pedersen. Sådan virker det Tidligere var det især amfetamin og ecstasy, der var et populært rusmiddel. Men nu er det netop kokain, der er blevet in. Antallet af unge, der har taget kokain, er steget fra bare halvanden procent til tre procent de seneste otte år. Og det skyldes både prisen og virkningen, fortæller rusmiddelforskeren. -	Det er forholdsvis billigt, og så booster det hele dopaminsystemet, siger han. Dopamin er populært sagt hjernens belønningsstof - og kommer ved belønning af helt grunlæggende ting som sex og mad. Mads Uffe Pedersen forklarer kokains popularitet med, at når unge først drikker alkohol og bliver fulde. Når de så bliver trætte, vælger de at tage kokain for at holde festen kørende. Stærkt afhængighedsskabende Kokain findes primært i pulverform, og indtages typisk ved snifning. Kokain kan også spises, drikkes eller sprøjtes ind i en blodåre. Bare få sekunder efter optagelsen af stoffet, vil personen opleve en kort rus, der topper efter fem til ti minutter. Og det er dén rus, der får folk til at gøre det igen og igen. - Der kommer bare fuld knald på, man kan ikke blive træt, siger Mads Uffe Pedersen. Men selvom det for mange unge kan lyde fristende med følelsen af utrættelighed, så kan brugen af det hvide pulver få alvorlige konsekvenser. - Man er ikke sig selv, og derfor kan man risikere at gøre ting, man fortryder, siger han og fortsætter: - Det er også svært at vide, hvor meget man kan tåle, så man kan blive rigtig dårlig, og hvis det tages ofte, så kan man også blive afhængig.

Referat:
Flere tager stoffer i det aalborgensiske natteliv. Det har vi hørt før. Men særligt ét stof dominerer.